টুথব্রাশ
মানব ইতিহাসের সর্বপ্রথম টুথব্রাশ ব্যবহারের সময় হিসেবে খ্রীষ্টপূর্ব প্রায় তিন হাজার সালকে নির্ধারণ করা হয়েছে। ঐ সময় গাছের চিকন ডালের সম্মুখ অংশকে চেছে দাঁত পরিষ্কারের কাজে টুথব্রাশ হিসেবে ব্যবহার করা হতো এবং এটি 'চিউই স্টিক' বা চিবানোর কাঠি বা দাঁতন নামে পরিচিত।
টেডি বিয়ার
টেডি বিয়ার হলো একরকম মমি-করা খেলনা ভালুকের পুতুল বা সফট টয়। বিশ শতকের প্রথম দশকে যুক্তরাষ্ট্রে মরিস মিচটম এবং জার্মানিতে রিচার্ড স্টিফ পৃথক পৃথকভাবে একইসময়ে এটি উদ্ভাবন করেন। মার্কিন প্রেসিডেন্ট থিওডোর "টেডি" রুজভেল্টের নামানুসারে নাম-রাখা এই টেডি বিয়ার ক্রমেই শিশুদের খেলনার প্রতীক হয়ে ওঠে এবং ছোটদের গল্প, গান আর ছবিতেও স্থান করে নেয়। প্রথমদিকে টেডিগুলো বাস্তব ভালুকছানাদের মতো করে বানানোর চেষ্টা ছিল, পরে ধীরে ধীরে তার রূপ, সজ্জা, রঙ এবং উপাদানে অনেক বৈচিত্র্য এসেছে। অ্যান্টিক সংগ্রাহকেরা খুব পুরনো বা দুর্লভ টেডিগুলো বহুমূল্যে সংগ্রহ করে থাকেন; কখনোবা সেসব নিলামেও ওঠে। এখনো ছোটোদের জন্য সবচেয়ে জনপ্রিয় উপহারগুলোর মধ্যে টেডি বিয়ার অন্যতম; আর বড়রাও ভালোবাসা প্রকাশে বা অভিনন্দন জানাতে একে অপরকে টেডি উপহার দিয়ে থাকেন।